156 
og sammenligner man den Liste, Bergeudal i sit Arbejde over 
Grønlands Hjuldyr (5) liar givet over disse, med de Lister, 
Zschokke (80) og Imhof (27) liave over de alpine Søers, da frem- 
gaar det tydelig nok, hvad der iøvrigt var at vente, at ogsaa denne 
Gruppe kun vil eje faa Former, der ved Spørgsmaalet om Fælles- 
fauna for Grønland og Alpesøer, ville kunne afgive tilfredsstillende 
Svar. Ved at sammenligne disse Lister med hverandre vil man 
nemlig se, at næsten alle alpine Hjuldyrslægter ere repræsenterede 
i Grønland, og Slægterne ere saa godt som altid repræsenterede 
af de selv samme Arter paa begge Steder; men disse genfindes 
da atter næsten overalt i de europæiske Slettelande. 
Saafremt der virkelig er et intimere Slægtskabsforhold mellem 
Grønlands Ferskvandsfauna og alpine Søers Fauna — og hidtil 
tyder egentlig kun de norske Branchiopoder herpaa — da er jeg 
af den Formening, at dette ikke er at forstaa. paa den Maade, at 
det er Isen, der under Istiden har ført disse Organismer mod Syd 
og da ladet dem tilbage i højtliggende Alpetinders Søer ved Istidens 
Ophør; thi dette vilde forudsætte, at denne arktiske Fauna før 
Istiden havde været oppe i de arktiske Lande og havde haft sit 
egentlige Hjem der. Jeg tror tværtimod — og dette gælder Land¬ 
fauna saa vel som Ferskvandsfauna — at den arktiske Fauna 
i det hele har sit Hjem i den amerikansk-asiatisk- 
europæiske, tempererede Zone og b e s t a a r af de 
Arter, som ere opstaaede ved den Indflydelse, de 
med Istiden medførte Klima tfor and ringer have haft 
paa disse Egnes tidligere Fauna. Det var da disse Arter, 
om hvilke man antager, at de, knyttede til Is og Sne paa samme 
Maade som Ørkendyrene til Ørkenen og Steppefaunaen til Step¬ 
perne, trak sig, da Istiden hørte op og Betingelserne for deres 
Existens med den smeltende Is og det mildere Klima begyndte at 
svinde, med den tilbagevigende Is dels Nord paa mod Polen dels 
op paa Fjældene. Men da dette og beslægtede Spørgsmaal ligge 
udenfor dette Arbejdes Grænser, skal jeg ikke her nærmere komme 
ind herpaa. 
